Fakulta managementu Univerzity Komenského v Bratislave

Fakulta managementu Univerzity Komenského v Bratislave (skr. FM UK) je jedna z trinástich fakúlt Univerzity Komenského v Bratislave. Bola prvou fakultou, ktorá sa špecializovala na výučbu manažmentu a začala pôsobiť v študijnom odbore manažment. Fakulta taktiež vykonáva bohatú vedecko-výskumnú činnosť.

 Vývoj 
Fakulta managementu UK bola založená v roku 1991 a od svojho vzniku je postavená na princípoch Business Schools, aké pôsobia na zahraničných univerzitách. Je dlhodobo vnímaná ako kvalitná fakulta pripravujúca svojich absolventov pre náročné podmienky manažérskej praxe. Toto dobré meno si dlhodobo udržiava najmä vďaka kvalitným študentom a absolventom.

V roku 2008 nezávislá International Scientific Committee EDUNIVERSAL hodnotila takmer 1 000 Business Schools zo 163 krajín sveta. Podľa tohto hodnotenia bola Fakulta managementu UK prvýkrát hodnotená ako najlepšia fakulta na Slovensku v rámci fakúlt s ekonomickou a manažérskou orientáciou. Fakulta managementu UK sa aj v roku 2025 umiestnila ako jediná zo Slovenska už sedemnástykrát v rade medzi tisíckou najlepších Business Schools s vynikajúcim hodnotením v kategórii Excellent Business School. 

Fakulta managementu ponúka možnosti a príležitosti, ktoré umožňujú talentom rásť a šikovným študentom zabezpečiť si špičkové uplatnenie. Na fakulte majú študenti možnosť získať praktické znalosti, odborné vedomosti a stretnúť zaujímavých a inšpiratívnych ľudí. Fakulta poskytuje študentom rôzne aktivity i možnosti štúdia na zahraničných univerzitách v rámci výmenných programov.

 Katedry fakulty 
 Katedra ekonómie a financií - vedúca katedry: doc. PhDr. Paulína Stachová, PhD.
 Katedra environmentálneho manažmentu a priestorového plánovania - vedúci katedry: Ing. Ľubomír Jamečný, PhD.
 Katedra informačného manažmentu a podnikových systémov - vedúci katedry: doc. RNDr. Michal Greguš, PhD.
 Katedra manažmentu - vedúci katedry: doc. PhDr. Lukáš Copuš, PhD.
 Katedra marketingu a obchodu - vedúca katedry: doc. JUDr. PhDr. Katarína Gubíniová, PhD.
 Katedra medzinárodného manažmentu - vedúci katedry: doc. PhDr. Marian Šuplata, PhD.
 Katedra stratégie a podnikania - vedúci katedry: doc. PhDr. Marian Holienka, PhD.

 Vedenie fakulty 
Dekan
 prof. Mgr. Peter Štarchoň, PhD.

Prodekani
 prof. Ing. Ján Papula, PhD. - prodekan pre kvalitu a vzťahy s verejnosťou
 doc. Ing. Jana Kajanová, PhD. - prodekanka pre vedu, výskum a doktorandské štúdium
 doc. Ing. Vladimír Ondrejička, PhD. - prodekan pre strategický rozvoj, projekty a inovácie
 doc. PhDr. JUDr. Silvia Treľová, PhD. - prodekanka pre štúdium
 Mgr. Vincent Karovič, PhD. - prodekan pre IT
 Mgr. Lucia Vilčeková, PhD. - prodekanka pre medzinárodné vzťahy

Tajomníčka
 Mgr. Soňa Šúreková

 Externé odkazy 
 Fakulta managementu UK
 Fakulta managementu UK


Kategória:Univerzita Komenského v Bratislave
Kategória:Ekonomické fakulty na Slovensku